“นายกฯ” ทูลเกล้าฯ รายชื่อ ครม.ประยุทธ์ 2/2 แล้ว ยันเผยโฉมชัดเจน ไม่เกินกลาง ส.ค.นี้
พล.อ.ประยุทธ์ จันทร์โอชา นายกรัฐมนตรี เผยนำรายชื่อ ครม.ประยุทธ์ 2/2 ขึ้นทูลเกล้าฯ แล้ว ยันเผยโฉมชัดเจน ไม่เกินกลาง ส.ค.นี้ 
พล.อ.ประยุทธ์ จันทร์โอชา นายกรัฐมนตรี เผยนำรายชื่อ ครม.ประยุทธ์ 2/2 ขึ้นทูลเกล้าฯ แล้ว ยันเผยโฉมชัดเจน ไม่เกินกลาง ส.ค.นี้
6 ส.ค. 2563

พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กล่าวถึงความคืบหน้าการปรับคณะรัฐมนตรี (ครม.) ว่า ขณะนี้ได้นำรายชื่อขึ้นทูลเกล้าฯ เรียบร้อยแล้ว ส่วนรายชื่อนั้นให้รอโปรดเกล้าฯ ลงมา ขอให้เป็นไปตามขั้นตอน ยืนยันไม่เกินกลางเดือน ส.ค.นี้ตามที่เคยระบุไว้ ขอให้ทุกคนสบายใจและทำงานต่อไป ทุกอย่างเรียบร้อยดีไม่มีปัญหา
อนึ่ง รัฐมนตรีใหม่ที่คาดหมายว่าจะได้รับการแต่งตั้งเข้ามาใน ครม.ชุด”ประยุทธ์ 2/2″ ได้แก่ นายปรีดี ดาวฉาย รองนายกรัฐมนตรี ควบ รมว.คลัง นายสุพัฒนพงษ์ พันธ์มีเชาว์ รมว.พลังงาน นายอนุชา นาคาศัย รมต.ประจำสำนักนายกรัฐมนตรี นายสุชาติ ชมกลิ่น รมว.แรงงาน นางนฤมล ภิญโญสินวัฒน์ รมช.แรงงาน และนายเอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม